Er stafræn umbreyting virkilega nauðsynleg ? Breytingar í stafrænni tækni eru gríðarlega örar . Á meðal kosta sem fylgja stafrænni umbreytingu eru nýjar leiðir til að eiga samskipti við viðskiptavini , nýjungar í starfsmannahaldi og aukin tækifæri til að nýta upplýsingar og gögn , að því er fram kemur í grein hjá itpro.co.uk . Samkvæmt nýlegum rannsóknum er áætlað að fjárfesting í tækni og þjónustu á heimsvísu nemi í kringum 2 billjónum Bandaríkjadala á árinu 2022 . Fyrirtæki muni ennfremur verja 10% tekna sinna til fjárfestingar í stafrænni vegferð . Á þessu ári verður yfir 75% af allri fjárfestingu í stafrænni umbreytingu varið til fjárfestingar í vélbúnaði og þjónustu . Þessar tölur sýna að fyrirtæki eru sífellt að átta sig betur á kostum stafrænnar umbreytingar sem langtímafjárfestingar . Stefna fyrirtækja í upplýsingatækni eru nú mikilvægari þáttur í heildarstefnu þeirra en nokkru sinni áður . Hver svo sem framtíðarsýn fyrirtækis kann að vera þá þarf hún að ná til stafrænnar umbreytingar svo fyrirtækið eigi kost á að vaxa og geti staðið sig í samkeppni . Einnig er nauðsynlegt að fyrirtæki búi yfir upplýsingatækni sem styður við markmið þess . Þessi breyting getur falið í sér ýmsar áskoranir . Meira framboð af hugbúnaðarlausnum , aukinn fjöldi tengdra tækja og auknar væntingar gera það að verkum að sérfræðingar í upplýsingatækni þurfa að starfa á sama hraða og þeir sem eru í beinum samskiptum við viðskiptavini . Starf þeirra snýst ekki lengur um hefðbundna tæknistjórnun heldur verkefni sem geta virkilega breytt rekstrinum og búið hann undir framtíðina . Hér eru fimm ástæður fyrir því að stafræn umbreyting skiptir sköpum fyrir fyrirtæki sem leitast við að vaxa og ná forskoti á samkeppnisaðila í heimi þar sem stafræn tækni ræður ríkjum , að meti itpro.co.uk . 1 # Allir vilja fá afgreiðslu strax Viðskiptavinir nútímans , innan fyrirtækis eða utan þess , vænta þess að tæknin virki jafn vel og þeir eru vanir í einkalífinu . En það getur reynst krefjandi fyrir fyrirtæki að ná því markmiði . Aldrei hafa fleiri valkostir staðið til boða , bæði varðandi hvernig og hvaðan skuli afhenda hugbúnað og varðandi val á samstarfsaðilum við afhendingu á þjónustu . Fyrirtæki krefjast í auknum mæli sveigjanlegri upplýsingatækniþjónustu og öflugrar tengingar . Það er mikilvæg forsenda fyrir umbreytingu fyrirtækja að ná réttri notendaupplifun . Það nær ekki eingöngu yfir nytsemi hugbúnaðar fyrir starfsmenn eða utanaðkomandi viðskiptavini heldur felur í sér að vinna með upplýsingatækniteymum . Sérfræðingar í upplýsingatækni munu þó áfram leggja megináherslu á að viðhalda aga í rekstri þegar kemur að öryggi og afköstum . Þátttaka starfsfólks er vinsælt umræðuefni . Vinnuveitendur leita nýrra leiða til að bæta frammistöðu starfsfólks , og þar gegnir stafræn tækni lykilhlutverk við að stuðla að aukinni skilvirkni starfsfólks . Stafræn umbreyting veitir einingum fyrirtækja , eins og fjármálasviði , markaðsdeildum og starfsmannasviði , dýrmætt tækifæri til að segja skilið við handstýrða ferla og gera ýmsa lykilþætti , eins og eins og launagreiðslur , sjálfvirka . Um leið getur starfsfólk einbeitt sér að víðtækari viðskiptatækifærum . Hlutverk netsins í nýsköpun - með því að gefa möguleika á fjarvinnu og veita aðgang að tækni og þjónustu um leið og hennar er óskað – skiptir gríðarlega miklu máli við að skapa umhverfi þannig að starfsfólk eigi þess kost á að ná árangri . En álagið sem fylgir því að veita þjónustu sem stenst kröfur neytenda , frábæra afkastagetu og uppfylla strangar öryggiskröfur fyrirtækja getur þýtt að flýtiþjónusta gæti orðið myllusteinn um háls upplýsingatæknideilda . Eitt af stærstu vandamálum í upplýsingatækni er hvernig má koma fyrir aukið magn af gögnum sem eru á jaðri kerfa og tryggja um leið öryggi þessara gagna . Þetta verkefni verður sífellt flóknara og krefst strangs eftirlits í kringum aðgang , regluvörslu á sviði gagna og varnir gegn árásum . En jafnvel ströngustu öryggiskröfur eru gagnslausar ef netkerfi sem annar ekki eftirspurn neyðir starfsfólk til að leita annað eftir sveigjanleika og auknum hraða . Nauðsynlegt er að framsækin fyrirtæki komi sér upp samræmdri öryggisstefnu sem nær yfir öll netkerfi , hugbúnað og gögn , óháð því hvaða þjónusta eða þjónustuaðili er notaður . Til þess að áhrif stafrænnar umbreytingar geti sannarlega verið byltingarkennd ættu framkvæmdastjórar upplýsingatæknisviða að leita að samstarfsaðilum bæði á sviði viðskipta og tækni sem skilja víðtækari viðskiptamarkmið og geta starfað af heiðarleika og gagnsæi við að ná þeim markmiðum . Kröfur viðskiptavina aukast og samkeppni innan atvinnugreina er hörð . Fyrirtæki eru í auknum mæli háð hvert öðru , í samstarfi við birgja og dreifingaraðila , undirverktaka og sérhæfða ráðgjafa , með það að markmiði að framleiða fjölbreytt úrval af vörum og þjónustu sem viðskiptavinir hafa áhuga á . Umsjón með þessum samstarfsaðilum krefst oft skjalfestra samskipta , en það ferli hefur löngum þótt krefjandi og draga úr skilvirkni . En nú stendur til boða tækni sem getur auðveldað þetta ferli . Notkun kerfis með rafrænar undirskriftir [ e. eSignature system ] getur skilað straumlínulöguðu verkflæði sem er gagnsærra og nákvæmara Slík tækni nær einnig til snjalltækja og getur stuðlað að aukinni skilvirkni og afkastagetu starfsfólks í daglegum störfum . Þau atriði í viðskiptum sem eru sýnilegri njóta oft forgangs umfram innri endurbætur innan fyrirtækis , sérstaklega þar sem álag á upplýsingatæknideildir eykst sífellt og ráðstöfunarfé getur verið af skornum skammti . En það eru mistök , að mati itpro.co.uk . Með því að byggja upp stafrænt ferli frá byrjun og samþætta tækni innan fyrirtækisins með víðtækum hætti geta fyrirtæki náð forskoti og orðið ákjósanlegri kostur fyrir samstarfsaðila í framtíðinni . Innri ferli geta orðið skilvirkari og sveigjanlegri með möguleika á stækkun eftir því sem fyrirtækið vex . Með tímanum framleiðir stafræn umbreyting verkfæri sem skila tímasparnaði , draga úr kostnaði og efla viðskiptasamstarf . 5 # Betri og hraðari ákvarðanataka Með því að leggja aðaláherslu á gögn og greiningar í vegferð sinni að stafrænni umbreytingu geta fyrirtæki nýtt sér gagnagnótt ( e. big data ) . Í dag hafa fyrirtæki aðgang að meira magni af gögnum en nokkru sinni fyrr . Það má að miklu leyti rekja til internets hlutanna ( e. Internet of Things ) . Með réttum greiningartækjum má breyta þessum gögnum í dýrmæta innsýn í viðskiptum sem má nota til að taka upplýstari og sneggri ákvarðanir . Því dýpra sem greiningartæki eru innbyggð í fyrirtækjarekstur , þeim mun meiri samþættingu og áhrifum geta þau komið til leiðar . Nýting tækni sem byggir á gervigreind getur verið lykillinn að því að nýta möguleika stórgagna . Nýsköpun á sviði gagna og greininga er sífellt að koma upp á yfirborðið og stór hluti býr yfir gervigreindarmöguleikum sem bæði nútímavæða fyrirliggjandi hugbúnað og sía gögn með hraðari og áreiðanlegri hætti , en allt hjálpar þetta leiðtogum í viðleitni sinni við að taka betri og hraðari ákvarðanir sem leiða til framfara . Nær ómögulegt er að fylgjast með allri þeirri þróun á sviði upplýsingatækni sem stuðlar að stafrænni umbreytingu , en ef fylgst er grannt með því hvernig framfarir á sviði gervigreindar geta stutt við framtaksverkefni í tengslum við stórgögn er örugglega hægt að ná góðu forskoti .